kvantitetsmangel
Kvantitetsmangel er udtryk for, at køber ikke har fået den mængde af en vare, der var aftalt med sælger. Salgsgenstandens tilstand vurderes på tidspunktet for levering – dvs. tidspunktet for risikoens overgang, se Købelovens § 44.
Denne bestemmelse gælder ikke i forbrugerkøb, se hertil i stedet Købelovens § 77 a, stk. 1 om forbrugerkøb: "Afgørelsen af, om salgsgenstanden lider af en mangel, træffes ud fra dens beskaffenhed på tidspunktet for risikoens overgang. Forelå der på dette tidspunkt en mangel, hæfter sælgeren herfor, også selv om den først viser sig senere."
Det påhviler køberen at bevise, at der foreligger en mangel.